wannaphong/clean_thaiwikipedia huggingface dataset:
# ภพรัก
ภพรัก เป็นละครโทรทัศน์แนวแฟนตาซี แอ็กชัน โรแมนติก-ดราม่า เป็นบทประพันธ์–บทโทรทัศน์ของ คฑาหัสต์ นันท์ปภัสร เค้าโครงเรื่องโดย ปวันรัตน์ นาคสุริยะ, ฉัตรชัย เปล่งพานิช กำกับการแสดงโดย ปิยะพันธุ์ ชูเพ็ชร นำแสดงโดย ปริญ สุภารัตน์, ราณี แคมเปน, สินจัย เปล่งพานิชตะลุยกองถ่าย - บวงสรวงภพรัก 28/01/57 ออกอากาศทุกคืนวันพุธ–พฤหัสบดี เวลา 20.15–22.45 น. ทางสถานีวิทยุโทรทัศน์ไทยทีวีสีช่อง 3 เริ่มตอนแรกวันพุธที่ 26 พฤศจิกายน พ.ศ. 2557 – วันพฤหัสบดีที่ 1 มกราคม พ.ศ. 2558“หมาก-เบลล่า” เปิดซิงคู่จอแก้ว ตกห้วง “ภพรัก” ป่วนหัวใจ จากเว็บ ผู้จัดการ Online
และออกอากาศซ้ำทุกวันจันทร์–ศุกร์ เวลา 14.15–15.30 น. เริ่มตอนแรกวันพุธที่ 13 เมษายน – วันจันทร์ที่ 16 พฤษภาคม พ.ศ. 2559 ออกอากาศรีรันครั้งแรกในวันศุกร์ เวลา 20.30-21.45 น. และวันเสาร์-อาทิตย์ เวลา 20.25-21.40 น. โดยเริ่มตอนแรกในวันที่ 8 มีนาคม พ.ศ.2568 ต่อจากละครเรื่องก่อนหน้าอย่าง เกมรักทรยศ'' ออเจ้าเฮ วิกสามดัน “พรหมลิขิต” ลงจอรีรันรับวันหยุด

ซึ่งละครเรื่องนี้ได้เคยถูกนำมาสร้างแล้ว 1 ครั้งเมื่อปี พ.ศ. 2542 ผลิตโดยบริษัท แพลนเน็ท เอ็นเตอร์เทนเม้นท์ จำกัด จากการกำกับของ กฤษณ์ ศุกระมงคล และ รอน บรรจงสร้าง นำแสดงโดย พัสสน ศรินทุ และ สโรชา วาทิตตพันธ์

 นักแสดง 
 ปี  พ.ศ. 2542  พ.ศ. 2557สถานีออกอากาศ  สถานีวิทยุโทรทัศน์ไทยทีวีสีช่อง 3  ผู้จัดละคร   บริษัท แพลนเน็ท เอ็นเตอร์เทนเม้นท์ จำกัด  บริษัท เมตตาและมหานิยม จำกัดนักแสดงหลัก หมวดเหยี่ยวพัสสน ศรินทุ ปริญ สุภารัตน์ รินทรา วารินทร์พิทักษ์ (น้ำริน)  สโรชา วาทิตตพันธ์ ราณี แคมเปน ธารา วารินทร์พิทักษ์ ดวงตา ตุงคะมณี สินจัย เปล่งพานิช ผบ.สงคราม บุษประเวศสมมาตร ไพรหิรัญ จอนนี่ แอนโฟเน่ ภพธร พฤกษ์ไพโรจน์ พลังธรรม กล่อมทองสุข ณัฏฐ์ เทพหัสดิน นับดาว สิริโพธีมาฐนิชา ดิษยบุตร พิชชาภา พันธุมจินดา ร้อยตำรวจตรีหญิง บุหรัน (หมวดแนน) นวลปรางค์ ตรีชิต กัญญ์ณรัณ วงศ์ขจรไกลนักแสดงสมทบ ผีป้าปริก  ดารณีนุช โพธิปิติ ปวันรัตน์ นาคสุริยะ ยายนวล  พิมพ์แข กุญชร ณ อยุธยา ดวงตา ตุงคะมณี จ่านกน้อยกลศ อัทธเสรี ตี๋ ดอกสะเดา ผู้กองดารณีสุริวิภา กุลตังวัฒนา ปริศนา กล่ำพินิจ ผีชลชาติ   วสันต์ อุตตมะโยธิน พัฒนพล กุญชร คงคา ตันมันทอง   วิชญ์ พิมพ์กาญจนพงศ์ จตุพร วณิชวรพงศ์ ปูอัด (ปู)  ชาลินิ บุนนาค ปลาทู  แจ็ค เชิญยิ้มนักแสดงรับเชิญ แม่ของหมวดเหยี่ยว อรสา พรหมประทาน อริศรา วงษ์ชาลี ท่านผู้การวิหก (พ่อของหมวดเหยี่ยว)  ชัชวลิต ศิริทรัพย์ ยอดชัด  กษมา นิสสัยพันธุ์ ประกาศิต โบสุวรรณ บุษบัน   พิมพ์พัชร วัชรเสวี นุติ พฤกษ์ไพโรจน์ (พ่อของภพธร)   ธิตินันท์ ชุ่มภาณี เส่ง    พลภัทร์ เวลล์ วิญญาณผีที่คนเก็บกวาดขยะในวัด   อ่าง เถิดเทิง หลวงตาเคี้ยง    กล้วย เชิญยิ้ม มิสเตอร์หลิว  วสันต์ พัดทอง นกยูง ทองสุก (ลูกสาวจ่านกน้อย)   ณัฐณิชา เหลืองอนันต์คุณ แก้วตา (เพื่อนของนกยูง) ธันยรัตน์ ถิ่นคง น้ำริน (วัยเด็ก) ด.ญ.กุลฑีรา ยอดช่าง เหยี่ยว (วัยเด็ก) ด.ช.ยงศิลป์ วงศ์พนิตนนท์ เซียนพระเครื่อง    สรวุฒิ เจริญเชื้อ เสี่ยชัด   สุพจน์ ตั้งจารุจุรี หมวด (สายสืบอินทรีย์ดำ)  ศุภรัตน์ มีปรีชา ธารา (วัยสาว)
|
| align="center" | เมลานี ขาญสรรค์
|-
|align = "center"| ผบ.สงคราม (วัยหนุ่ม) 
|
| align="center" | เขมันต์ ประสิทธิ์พานิช
|-
|align = "center"| ภพธร (วัยเด็ก)|
| align="center" |  ด.ช.ภรณัย เตลาน
|-
|align = "center"| วิญญาณผู้หญิง (รับเชิญตอนจบ)'''  ปณาลี วรุณวงศ์
# การแพทย์แผนเกาหลีโบราณ
การแพทย์แผนเกาหลีโบราณ หมายถึง สาขาแพทย์แผนโบราณที่พัฒนาและปฏิบัติในเกาหลี เทคนิคในการรักษาและการวินิจฉัยโรคมีอิทธิพลต่อและได้รับอิทธิพลจากการรักษาที่คล้ายกันในการแพทย์แผนจีนโบราณ
# มีลาน บูบาโล
มีลาน บูบาโล (เกิด 8 พฤษภาคม พ.ศ. 2533) เป็นนักฟุตบอล ชาวเซอร์เบีย ที่เล่นในตำแหน่ง กองหน้า เขาเคยเล่นให้กับหลายสโมสรในประเทศไทยเปิดรายชื่อขุลพลนักรบอโยธยา สู้ศึกไทยลีก 2/2020

บูบาโลเกิดที่ อินดิญ่า เซอร์เบีย (ในขณะนั้นเป็นส่วนหนึ่งของ ยูโกสลาเวีย) บูบาโลเล่นให้กับทีมในบ้านเกิดอย่าง เอฟเค อินดิญ่า และ เอฟเค ไฮดุก คุลา ในเซอร์เบีย ซูเปอร์ลีกา ก่อนที่จะมาเล่นให้กับ เอฟซี คุเปอร์ ใน สโลวีเนีย ในช่วงฤดูร้อน พ.ศ. 2555

บูบาโลเคยเล่นให้กับทีมชาติเซอร์เบียมาแล้วในระดับรุ่นอายุไม่เกิน 19 ปี
# แกงกระด้าง
แกงกระด้าง หรือบ้างเรียก แกงหมูด้าง หรือ แกงหมูหนาว เป็นอาหารพื้นบ้านชาวล้านนา (ชาวเหนือ) นิยมใช้ขาหมูเป็นส่วนประกอบสำคัญ เพราะมีเอ็นอยู่ภายในเป็นจำนวนมาก ดังนั้นเมื่อนำมาเป็นส่วนประกอบหลักในการแกงจะทำให้แกงข้น หรือกระด้างได้ง่าย ในปัจจุบันมักเติมผงวุ้นลงไปด้วยเพราะผงวุ้นทำให้แกงกระด้างได้ดีและเร็วขึ้น แกงกระด้างมี 2 สูตร คือ สูตรเชียงใหม่และสูตรล้านนา ในสูตรล้านนาขณะต้มขาหมูจะมีการเติมเครื่องแกงและเติมพริกแห้งลงไปด้วยเพื่อเพิ่มสีส้มในอาหารให้น่ารับประทานมากยิ่งขึ้นรัตนา พรหมพิชัย. (2542). แกงกระด้าง. สารานุกรมวัฒนธรรมไทยภาคเหนือ (เล่ม 1, หน้า 475). กรุงเทพฯ: มูลนิธิสารานุกรมวัฒนธรรมไทย ธนาคารไทยพาณิชย์.

ในสมัยก่อนแกงกระด้างจะมีให้รับประทานในช่วงฤดูหนาวเท่านั้น แต่ ณ ปัจจุบันเทคโนโลยีทางอาหารดีขึ้นมาก ผู้ที่ทำแกงกระด้างจะใช้ผงวุ้นเย็นเป็นตัวเร่งประสิทธิภาพในการจับตัว และเกาะตัวของแกงให้ดียิ่งขึ้น ดังนั้น ณ ปัจจุบันแกงกระด้างสามารถหารับประทานได้ทุกฤดูกาลข้อมูลแกงกระด้างจากเว็บไซต์กองบิน 41  สืบค้นวันที่ 1 เมษายน พ.ศ. 2557
# สุริยา สิงห์มุ้ย
สุริยา สิงห์มุ้ย (เกิด 7 เมษายน พ.ศ. 2538) เป็นนักฟุตบอล ชาวไทย ที่เล่นในตำแหน่ง กองหลัง ปัจจุบันเล่นให้กับ ลำพูน วอร์ริเออร์

 ประวัติการเล่นฟุตบอล 
เขาเริ่มเล่นฟุตบอล ตั้งแต่ ป.5 ที่ ร.ร.เทศบาล 1 บ้านสะเดา จังหวัดสงขลา โดยเล่นครั้งแรกในตำแหน่ง ผู้รักษาประตู ก่อนจะเปลี่ยนมาเล่น เซ็นเตอร์แบ๊ก ตามด้วย แบ๊กซ้าย โดยเขาเป็นผลผลิตจากนักเตะเยาวชนโครงการฟุตบอลเจเอ็มจี อคาเดมี จากนั้นแมวมองของ สโมสรเอสซีจี เมืองทอง ยูไนเต็ด เห็นแววจึงดึงเข้ามาเป็นทีมเยาวชน 17 ปี ติดทีมชาติไทยชุดอายุไม่เกิน 23 ปี ในการแข่งขันฟุตบอลในกีฬาเอเชียนเกมส์ 2014 อินชอนเกมส์ และได้ติดทีมชุดเอเชียนเกมส์ 2018 อีกครั้ง ได้ลงสนามในนัดที่แพ้อุซเบกิสถาน 0-1 หลังจบทัวร์นาเม้นท์เอเชียนเกมส์ที่ทีมไทยตกรอบแรกนั้น เขาได้กล่าวอวยพรแฟนบอลไทยที่ตามเชียร์ว่า "ขอให้รวย"

 นครนายก เอฟซี 
และเมื่อ ฤดูกาลที่แล้ว เขาถูกส่งตัวไปเล่นให้กับ สโมสรนครนายก เอฟซี เขาลงเล่นไป 32 นัด และมีส่วนร่วมจนพาทีม ได้เล่น เพลย์ออฟ ดิวิชั่น 2 

 ถูกส่งตัวไปฝึกซ้อมที่ อัตเลติโกเดมาดริด 
เขาถูกส่งตัวไปฝึกซ้อมที่ อัตเลติโกเดมาดริด เป็นเวลา 4 เดือน เพราะเหตุนี้จึงทำให้ สกอตต์ คูเปอร์ ส่งชื่อเขาขึ้นมาสู่ทีมชุดใหญ่ และทันทีที่เล่นเกมอุ่นเครื่องเจ้าตัวบุกตะลุยขึ้นไปยิงประตูให้ทีมตั้งแต่เกมแรก

 เกมอาชีพนัดแรก 
เขาลงเล่นเกมแรกอย่างเป็นทางการคือฟุตบอลถ้วย ก และทำผลงานได้ดีจนทางต้นสังกัดส่งชื่อตัวเขา ลงเล่นเป็นตัวจรึงในเกมเอเอฟซี แชมเปียนส์ ลีก รอบเพลย์ออฟกับ ฮานอย ทีแอนด์ที ซึ่งเขาทำผลงานได้ดี จนมีชื่อได้ลงเล่นในเกมที่แพ้ เมลเบิร์น วิกตอรี ไป 2-1

 เกียรติประวัติ 
เชียงราย ยูไนเต็ด
 ไทยลีก (1): 2562

ทีมชาติไทย
 ฟุตบอลชิงแชมป์แห่งชาติอาเซียน (1): 2563
# การล่าวาฬในญี่ปุ่น
การล่าวาฬในญี่ปุ่น หมายถึงกรณีที่ไม่ได้เป็นไปเพื่ออุตสาหกรรม มีขึ้นในศตวรรษที่ 12 ส่วนการล่าวาฬญี่ปุ่น (Japanese whaling) หมายถึงกรณีที่เป็นไปเพื่ออุตสาหกรรม มีขึ้นตั้งแต่ทศวรรษที่ 1890 ในสมัยนั้นมีหลายชาติเข้าร่วม และปัจจุบันเกิดขึ้นแม้กระทั่งนอกเหนือน่านน้ำญี่ปุ่น

ในศตวรรษที่ 20 ญี่ปุ่นล่าวาฬเพื่อการค้าอย่างมาก จนคณะกรรมการการล่าวาฬระหว่างประเทศ (International Whaling Commission) ซึ่งจัดตั้งขึ้นตามอนุสัญญาระหว่างประเทศเพื่อควบคุมการล่าวาฬ (International Convention for the Regulation of Whaling) ต้องสั่งระงับตั้งแต่ปี 1986 อย่างไรก็ดี ญี่ปุ่นยังคงล่าวาฬต่อไปโดยอาศัยข้อบทแห่งความตกลงระหว่างประเทศที่เปิดให้กระทำได้เพื่อการค้นคว้าทางวิทยาศาสตร์ และได้จัดตั้งสถาบันวิจัยสัตว์เลี้ยงลูกด้วยนมในทะเล (Institute of Cetacean Research) ขึ้นเพื่อรับผิดชอบการล่าวาฬ แต่เนื้อของวาฬที่ล่ามาเพื่อวิทยาศาสตร์นั้นกลับนำออกขายตามภัตตาคารร้านรวงทั่วไป แม้การกระทำดังกล่าวไม่ขัดต่อกฎเกณฑ์ของคณะกรรมการการล่าวาฬระหว่างประเทศ แต่กรรมการส่วนใหญ่คัดค้าน การล่าวาฬนี้ยังก่อให้เกิดความบาดหมางระหว่างประเทศและองค์การที่สนับสนุนและต่อต้านการล่าวาฬ บรรดาประเทศ องค์การ และนักวิทยาศาสตร์ที่คัดค้านการล่าวาฬมองว่า โครงการวิจัยของญี่ปุ่นนั้นไม่จำเป็นแม้แต่น้อย ทั้งปฏิบัติการล่าวาฬของญี่ปุ่นที่แฝงความมุ่งหมายทางการค้าเอาไว้นั้นยังเลวร้ายอย่างถึงที่สุด ฝ่ายญี่ปุ่นยืนยันว่า การล่าวาฬทุกปีนั้นจำเป็นเพื่อการศึกษาทางวิทยาศาสตร์และการบริหารจำนวนวาฬ ญี่ปุ่นยังโต้แย้งว่า การคัดค้านการล่าวาฬนั้นมีเหตุผลเป็นเพียงความแตกต่างทางวัฒนธรรมและความรู้สึกนึกคิด

วันที่ 31 พฤษภาคม 2010 ประเทศออสเตรเลียฟ้องญี่ปุ่นต่อศาลยุติธรรมระหว่างประเทศ ต่อมาวันที่ 31 มีนาคม 2014 ศาลพิพากษาว่า การที่ญี่ปุ่นล่าวาฬในมหาสมุทรใต้นั้นไม่ได้เป็นไปเพื่อวัตถุประสงค์ทางวิทยาศาสตร์ และสั่งให้เลิกโดยพลัน ญี่ปุ่นแถลงว่า จะปฏิบัติตามคำพิพากษา
# วอลเลย์บอลชิงแชมป์โลก
วอลเลย์บอลชิงแชมป์โลก อาจหมายถึง
วอลเลย์บอลชายชิงแชมป์โลก
วอลเลย์บอลหญิงชิงแชมป์โลก
# วอลเลย์บอลชิงแชมป์สโมสรโลก
วอลเลย์บอลชิงแชมป์สโมสรโลก อาจหมายถึง
วอลเลย์บอลชายชิงแชมป์สโมสรโลก
วอลเลย์บอลหญิงชิงแชมป์สโมสรโลก
# พังพอนแคระธรรมดา
พังพอนแคระธรรมดา  เป็นสัตว์กินเนื้อขนาดเล็กชนิดหนึ่ง ในวงศ์พังพอน (Herpestidae)

จัดเป็นพังพอนขนาดเล็กอีกชนิดหนึ่ง มีความยาวไม่ถึง 1 ฟุต ส่วนหัวขนาดใหญ่ หูเล็ก และหางยาว ขาสั้น แต่อุ้งเท้ายาว  กระจายพันธุ์ในแถบแอฟริกากลาง เช่น เอธิโอเปีย ไปจนถึงแอฟริกาใต้

เป็นสัตว์ที่กินอาหารได้หลากหลาย โดยมากจะเป็นพวกสัตว์ตัวเล็ก ๆ เช่น แมงมุม, แมงป่อง, จิ้งเหลน งู ตลอดไปจนถึงนกตัวเล็ก ๆ รวมถึงผลไม้

พังพอนแคระธรรมดาเป็นสัตว์ที่มีพฤติกรรมอยู่รวมกันเป็นฝูง ตั้งแต่ 2-20 ตัว โดยตัวเมียจะมีจำนวนมากกว่าตัวผู้ โดยมีตัวเมียเป็นจ่าฝูง และเป็นสัตว์ที่มีการจับคู่แบบคู่เดียวกันตลอดทั้งชีวิต และมีการส่งเสียงร้องเพื่อสื่อสารกันโดยเฉพาะAnne O, Rasa E (1983). "Dwarf mongoose and hornbill mutualism in the Taru desert, Kenya." Behavioral Ecology and Sociobiology 12 (3): 181–90.
# มังกรน้ำ
มังกรน้ำ  เป็นสกุลของสัตว์เลื้อยคลานจำพวกกิ้งก่าสกุลหนึ่ง ใช้ชื่อสกุลว่า Physignathus (เป็นภาษากรีกมีความหมายว่า "ขากรรไกรที่ยกขึ้น") ในวงศ์กิ้งก่า (Agamidae)

พบทั้งสิ้น 2 ชนิด เป็นกิ้งก่าขนาดใหญ่ที่มีพฤติกรรมชอบอาศัยในที่ชื้นใกล้แหล่งน้ำ สามารถว่ายน้ำและดำน้ำได้เก่ง พบกระจายพันธุ์เฉพาะในทวีปเอเชียและออสเตรเลีย นิยมเลี้ยงเป็นสัตว์เลี้ยง 

การจำแนก
ตะกอง (P.  cocincinus) พบกระจายพันธุ์ตั้งแต่ตอนใต้ของจีนและหลายประเทศในภูมิภาคเอเชียตะวันออกเฉียงใต้รวมทั้งประเทศไทย
มังกรน้ำออสเตรเลีย (P. esueurii) พบกระจายพันธุ์ในหลายรัฐของภาคตะวันออกของออสเตรเลีย
# ปฏิสนธิ (ศาสนาพุทธ)
ปฏิสนธิ หมายถึงการเกิดขึ้นของมนุษย์และสัตว์ แต่ในทางพุทธศาสนา มีคติที่แตกต่างไปจากวิทยาศาสตร์ โดยเฉพาะเรื่องการตายแล้วเกิด

 องค์ประกอบในการเกิดมนุษย์ 

ใน มหาตัณหาสังขยสูตร พระพุทธเจ้าได้ตรัสถึงการที่มนุษย์ได้ก่อกำเนิดขึ้นในครรภ์มารดาว่า ต้องมีองค์ประกอบ 3 ประการ คือ http://www.mettadham.ca/buddhist%20canon2.htm

1 . มาตา อุตุนี โหติ มารดามีระดู

2 . มาตาปีตโร สนฺนิปติตา โหนฺติ มารดาบิดาอยู่ร่วมกัน

3 . คนฺธพฺโพ ปจฺจุปฎฺฐิโต โหติ มีสัตว์มาเกิด

(ม . มู 12 / 452 / 487)

"ในสัตว์โลกนี้ มารดาบิดาอยู่ร่วมกัน มารดามีระดู แต่คันธัพพะยังไม่ปรากฏ ความเกิดแห่งทารก ก็ยังไม่มี
ดูก่อนภิกษุทั้งหลาย เมื่อใดมารดาบิดาอยู่ร่วมกันด้วย (1) มารดามีระดูด้วย (1) คันธัพพะก็ปรากฏด้วย (1)
เพราะความประชุมพร้อมแห่งปัจจัย 3 ประการอย่างนี้ ความเกิดแห่งทารกจึงมี" http://www.nkgen.com/773.htm#เหตุแห่งการเกิดในครรภ์
# โรงเรียนบ้านนาหว้า
โรงเรียนบ้านนาหว้า"  (ชื่อย่อ : น.ว. / N.W.) เป็นโรงเรียนประถมศึกษาประจำอำเภอนาหว้า จังหวัดนครพนม เปิดทำการสอนในระดับปฐมวัย , ช่วงชั้นที่ 1 (ป.1 - ป.3) และช่วงชั้นที่ 2 (ป.4 - ป.6) สังกัดสำนักงานเขตพื้นที่การศึกษาประถมศึกษานครพนม เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ

 ประวัติโรงเรียน 
โรงเรียนบ้านนาหว้า  เป็นโรงเรียนประจำอำเภอนาหว้า อนุมัติตั้งขึ้นครั้งแรกเมื่อ วันที่ 19 สิงหาคม 2459 ที่วัดธาตุประสิทธิ์ให้ชื่อว่า “โรงเรียนบ้านนาหว้า 1 วัดธาตุ” มีนายสุทา  สุวรรณโพธิ์ศรี  เป็นครูใหญ่คนแรก  ต่อมาในปี พ.ศ. 2483 นายบาน  สิทธิ  ได้บริจาคที่ดินส่วนตัวจำนวน 30 ไร่ มอบให้เป็นที่สำหรับสร้างอาคารเรียนและได้ย้ายสถานที่เรียนจากวัดธาตุประสิทธิ์มาทำการเรียนการสอนในที่ดินแปลงดังกล่าว

 เกี่ยวกับโรงเรียน

 คำขวัญ

รู้หน้าที่ มีวินัย ใฝ่เรียนรู้ คู่คุณธรรม นำการกีฬา เก่งกล้าวิชาการ ประสานชุมชน

 สีประจำโรงเรียน
สีเขียว - เหลือง

 ที่ตั้ง
150 หมู่ 1 ถนนนาหว้า - ดอนเชียงบาน ตำบลนาหว้า อำเภอนาหว้า จังหวัดนครพนม

 ข้อมูลติดต่อ
โทรศัพท์     : 0-4259-7589
01
โทรสาร      : 0-4259-7589
# การทดลองการคล้อยตามของแอช
ในทางจิตวิทยา การทดลองการคล้อยตามของแอช เป็นชุดการทดลองปฏิบัติการที่โซโลมอน แอช (Solomon Asch) เป็นผู้ดำเนินการในคริสต์ทศวรรษ 1950 ซึ่งแสดงระดับที่ความเห็นส่วนบุคคลได้รับอิทธิพลจากความเห็นของกลุ่มฝ่ายข้างมาก

นักวิจัยหลายคนใช้ประโยชน์จากระเบียบวิธีที่แอชพัฒนาขึ้น และกระบวนทัศน์ดังกล่าวยังใช้ในจิตวิทยาสังคมปัจจุบัน มีการใช้กระบวนทัศน์ดังกล่าวสืบหาความสัมพันธ์ระหว่างการคล้อยตามกับความสำคัญของภารกิจ อายุ เพศและวัฒนธรรม
# องค์การพระกิตติคุณสมบูรณ์ในประเทศไทย
องค์การพระกิตติคุณสมบูรณ์ในประเทศไทย  เป็นองค์การทางศาสนาคริสต์ในสังกัดสหกิจคริสเตียนแห่งประเทศไทย ซึ่งมีอิทธิพลต่อการเผยแผ่คำสอนของคณะเพนเทคอสต์ ในกลุ่มคริสต์ศาสนิกชนนิกายโปรเตสแตนต์ชาวไทย
 
 ประวัติ 
คำว่า “คริสตจักรพระกิตติคุณสมบูรณ์” นั้น เป็นคำที่เริ่มใช้ในสหรัฐอเมริกา มีความหมายถึงคริสตจักรที่เน้นการดำเนินชีวิตที่พึ่งพาพระวิญญาณบริสุทธิ์และของประทานของพระวิญญาณบริสุทธิ์ ซึ่งเครือข่ายที่เรียกว่าคณะพระกิตติคุณสมบูรณ์ ยังมีในเครือข่ายเพนเทคอสต์แคนาดา อเมริกา และสแกนดิเนเวีย เป็นต้น

องค์การพระกิตติคุณสมบูรณ์ในประเทศไทย ถือกำเนิดมาจากการเริ่มงานของคณะ Finnish Free Foreign Mission ซึ่งปัจจุบันเปลี่ยนชื่อเป็นองค์การ Fida International ซึ่งเป็นองค์การมิชชั่นของคริสตจักรเพนเทคอสต์ในประเทศฟินแลนด์  เมื่อวันที่ 17 พฤศจิกายน 1946 ศจ.เวอเนอร์ และ แหม่มฮันนา ราซิน่า ได้เดินทางเข้ามาประเทศไทย ก่อนหน้าที่ท่านทั้งสองจะตัดสินใจมาประเทศไทยนั้น ได้พยายามขอวีซ่าเพื่อเข้าประเทศพม่า แต่พม่าไม่ให้วีซ่า เพราะเพิ่งได้รับเอกราชจากอังกฤษ ท่านทั้งสองจึงคิดที่จะไปเมืองจีน แต่ได้รับนิมิตว่าอีกไม่นานประเทศจีนจะปิดประเทศ ไม่ยอมรับให้มิชชั่นนารีเข้า ดังนั้นท่านจึงได้ตัดสินใจเดินทางมายังกรุงเทพฯ เพราะที่กรุงเทพฯ ยังไม่มีมิชชันนารีเพ็นเทคอสต์ องค์การ Finnish Free Foreign Mission ได้จดทะเบียนในประเทศไทย แล้วได้ดูแลรับผิดชอบเกี่ยวกับงานราชการต่าง ๆ ส่วนสถาบันที่เป็นศูนย์กลางของคริสตจักรในเครือข่าย ได้แก่ พระคริสตธรรมพระกิตติคุณสมบูรณ์ และ มูลนิธิศูนย์พระกิตติคุณสมบูรณ์ (จดทะเบียนมูลนิธิในปี ค.ศ.1969 /พ.ศ.2512)

ต่อมาในปี ค.ศ. 1975 มิชชันนารีและผู้นำคนไทย ในคณะ Finnish Free Foreign Mission ได้ประชุมเพื่อปรึกษากันในเรื่องความเป็นไปได้และแนวทางในการก่อตั้ง “คณะพระกิตติคุณสมบูรณ์ในประเทศไทย” พวกเขาได้เขียนธรรมนูญของคณะขึ้น ซึ่งมีผลบังคับใช้ตั้งแต่เดือนพฤศจิกายน ปี ค.ศ. 1983(ประชุมที่พัทยา) ต่อมาในปี ค.ศ. 2008 ได้เปลี่ยนชื่อเป็น องค์การพระกิตติคุณสมบูรณ์ในประเทศไทย

 การแบ่งเขตการงาน 
ตามสถิติ ค.ศ. 1995 องค์การนี้มีคริสตจักร 62 แห่งและสมาชิก 4,154 คนใน 21 จังหวัด ปัจจุบันองค์การนี้มี 160 แห่งในประเทศไทยและมีสมาชิกประมาณ 8,000 คน
 เขต 1 กรุงเทพมหานครและปริมณฑล
 เขต 2 เชียงราย, พะเยา
 เขต 3 ลำปาง, แพร่, น่าน, อุตรดิตถ์
 เขต 4 เชียงใหม่
 เขต 5 แม่ฮ่องสอน
 เขต 6 พิษณุโลก
 เขต 7 เพชรบูรณ์
 เขต 8 สุรินทร์, บุรีรัมย์, นครราชสีมา, มหาสารคาม, ชัยภูมิ, เลย
 เขต 9 ชลบุรี, จันทบุรี, ฉะเชิงเทรา, นครศรีธรรมราช, พังงา
 เขต 10 อำเภอนครไทย จังหวัดพิษณุโลก 

  แหล่งข้อมูลอื่น 
องค์การพระกิตติคุณสมบูรณ์ในประเทศไทย
ข้อมูลคริสตจักรโปรเตสแตนต์ทั้งหมดในประเทศไทย (ภาษาไทย)
ข้อมูลคริสตจักรโปรเตสแตนต์ทั้งหมดในประเทศไทย (ภาษาอังกฤษ)
หมวดหมู่:องค์การที่ก่อตั้งในปี พ.ศ. 2518
หมวดหมู่:องค์การโปรเตสแตนต์ในประเทศไทย
# การทดลองเรือนจำสแตนฟอร์ด
การทดลองเรือนจำสแตนฟอร์ด เป็นการศึกษาผลทางจิตวิทยาของการเป็นนักโทษและผู้คุมเรือนจำ การทดลองดังกล่าวมีขึ้นที่มหาวิทยาลัยสแตนฟอร์ด ระหว่างวันที่ 14–20 สิงหาคม 2514 โดยคณะนักวิจัยที่มีศาสตราจารย์จิตวิทยา ฟิลลิป ซิมบาร์โดเป็นผู้นำThe Stanford Prison Experiment – A Simulation Study of the Psychology of Imprisonment Conducted at Stanford University ได้รับทุนวิจัยจากสำนักงานวิจัยกองทัพเรือสหรัฐ และเป็นที่สนใจของทั้งกองทัพเรือและเหล่านาวิกโยธินสหรัฐเพื่อเป็นการสอบสวนหาสาเหตุของความขัดแย้งระหว่างผู้คุมและนักโทษทหาร

นักศึกษาชาย 24 คนจาก 75 คนได้รับการคัดเลือกให้รับบทบาทที่มอบหมายแบบสุ่มระหว่างนักโทษและผู้คุมในเรือนจำสมมติซึ่งตั้งอยู่ในชั้นใต้ดินของอาคารจิตวิทยาของสแตนฟอร์ด ผู้ร่วมทดลองปรับตัวต่อบทบาทของพวกตนได้ดีเกินความคาดหมายของซิมบาร์โด โดยผู้คุมบังคับมาตรการเผด็จการและลงเอยด้วยการทรมานทางจิตวิทยานักโทษ นักโทษหลายคนยอมรับการละเมิดทางจิตวิทยาโดยไม่ขัดขืน และพร้อมก่อกวนนักโทษคนอื่นที่พยายามขัดขวางตามคำขอของผู้คุม การทดลองนี้มีผลกระทบต่อตัวซิมบาร์โดเองด้วย ซึ่งในบทบาทผู้ควบคุมการทดลองได้ปล่อยให้การละเมิดดำเนินต่อไป นักโทษสองคนถอนตัวจากการทดลองก่อนกำหนดและการทดลองทั้งหมดยุติลงโดยพลันหลังเวลาผ่านไปหกวัน บางส่วนของการทดลองมีการถ่ายภาพยนตร์ และสาธารณะสามารถเข้าถึงฟิล์มบางส่วนได้
# ไทรอัมพ์ทัวร์
ไทรอัมพ์ทัวร์  เป็นคอนเสิร์ตทัวร์ของเดอะแจ็กสันไฟฟ์ ซึ่งจัดขึ้นในวันที่ 8 กรกฎาคม ค.ศ. 1981 ถึง 26 กันยายน ค.ศ. 1981 รายได้ทั้งหมดจากการทัวร์ 5.5 ล้านดอลล่าร์สหรัฐ

ชุดแสดง

วันที่ทัวร์
วันที่เมืองประเทศสถานที่ทวีปอเมริกาเหนือJuly 8, 1981Memphis United StatesMid-South ColiseumJuly 10, 1981Oklahoma CityThe MyriadJuly 11, 1981DallasReunion ArenaJuly 12, 1981AlbuquerqueTingley ColiseumJuly 15, 1981San AntonioHemisFair ArenaJuly 17, 1981Baton RougeRiverside CentroplexJuly 18, 1981MobileMunicipal AuditoriumJuly 22, 1981AtlantaThe OmniJuly 24, 1981GreensboroGreensboro ColiseumJuly 25, 1981CharlotteCharlotte ColiseumJuly 26, 1981HamptonHampton ColiseumJuly 28, 1981LakelandLakeland Civic Centerhttp://news.google.com/newspapers?id=RMBRAAAAIBAJ&sjid=flkDAAAAIBAJ&pg=6928,3915590&dq=the+jacksons+destiny+tour&hl=enJuly 31, 1981LandoverCapital CentreAugust 1, 1981August 2, 1981BuffaloBuffalo Memorial AuditoriumAugust 4, 1981RichmondRichmond ColiseumAugust 5, 1981Toronto CanadaMaple Leaf Gardenshttp://www.mjfanclub.net/home/index.php?option=com_content&view=article&catid=105:concerts&id=1466:the-jacksons-triumph-tour-1981&Itemid=101August 7, 1981Uniondale United StatesNassau Veterans Memorial ColiseumAugust 8, 1981CincinnatiRiverfront ColiseumAugust 10, 1981ColumbusVeterans Memorial AuditoriumAugust 12, 1981AtlantaThe Omni Coliseumhttp://www.mjfanclub.net/home/index.php?option=com_content&view=article&catid=105:concerts&id=1466:the-jacksons-triumph-tour-1981&Itemid=101August 13, 1981PittsburghPittsburgh Civic ArenaAugust 15, 1981PhiladelphiaThe SpectrumAugust 16, 1981ProvidenceProvidence Civic CenterAugust 18, 1981New York CityMadison Square GardenAugust 19, 1981August 22, 1981ChicagoChicago StadiumAugust 23, 1981TrotwoodHara ArenaAugust 26, 1981MilwaukeeMilwaukee ArenaAugust 28, 1981IndianapolisMarket Square ArenaAugust 29, 1981DetroitJoe Louis ArenaSeptember 3, 1981DenverMcNichols ArenaSeptember 5, 1981ChicagoChicago StadiumSeptember 7, 1981ParadiseLas Vegas Convention CenterSeptember 8, 1981Kansas CityKemper ArenaSeptember 16, 1981San DiegoSan Diego Sports ArenaSeptember 17, 1981Daly CityCow PalaceSeptember 18, 1981InglewoodThe ForumSeptember 19, 1981September 25, 1981September 26, 1981
# ประสิทธิ์ ชัยวิรัตนะ
นายแพทย์ ประสิทธิ์ ชัยวิรัตนะ (เกิด 5 เมษายน พ.ศ. 2499) อดีตสมาชิกสภาผู้แทนราษฎรจังหวัดชัยภูมิ 6 สมัย ปัจจุบันสังกัดพรรครวมไทยสร้างชาติ

 ประวัติ 
ประสิทธิ์ เกิดเมื่อวันที่ 5 เมษายน พ.ศ. 2499 เป็นบุตรของนายฮวด นางอ่องแอ ชัยวิรัตนะประวัติผู้สมัคร ส.ส. กรมการปกครอง เป็นน้องชายของ สันติ ชัยวิรัตนะ เป็นอาของ สุนทรี ชัยวิรัตนะ สำเร็จการศึกษา ระดับปริญญาตรี แพทยศาสตรบัณฑิต จากมหาวิทยาลัยเชียงใหม่

 งานการเมือง 
อดีตเคยรับราชการเป็นนายแพทย์ ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2529 สังกัดพรรคกิจสังคม ซึ่งได้รับเลือกตั้งในครั้งนั้น และได้รับเรื่อยมารวม 6 ครั้ง

ประสิทธิ์ ชัยวิรัตนะ ได้รับแต่งตั้งเป็นที่ปรึกษารัฐมนตรีช่วยว่าการกระทรวงสาธารณสุข (สุรพงษ์ สืบวงศ์ลี)

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งในสังกัดพรรคภูมิใจไทย แต่ไม่ได้รับการเลือกตั้ง

 สมาชิกสภาผู้แทนราษฎร 
นายแพทย์ประสิทธิ์ ชัยวิรัตนะ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดชัยภูมิ สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดชัยภูมิ สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดชัยภูมิ สังกัดพรรคสามัคคีธรรม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดชัยภูมิ สังกัดพรรคชาติพัฒนา (พ.ศ. 2535) → พรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดชัยภูมิ สังกัดพรรคไทยรักไทย
 การเลือกตั้งซ่อมสมาชิกสภาผู้แทนราษฎรจังหวัดชัยภูมิ แทนตำแหน่งที่ว่าง พ.ศ. 2551 สังกัดพรรคพลังประชาชน (พ.ศ. 2541) → พรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๑๑, ๑๘ ธันวาคม ๒๕๕๑
# ระฆังเรือ
ระฆังเรือ  คือ สิ่งที่ใช้ในการบอกเวลาบนเรือ และควบคุมการดำเนินงานของลูกเรือบนเรือ วัสดุที่ใช้ทำระฆังเรือโดยมากจะใช้ทองเหลืองหรือบรอนซ์เป็นวัสดุหลัก เรือที่มีการตีระฆังบนเรือโดยส่วนมากคือเรือราชนาวี เช่น เวลาพักรับประทานอาหาร การเข้ายามของนายทหารเรือ เป็นต้น สำหรับประเทศไทยเรือราชนาวีจะตีระฆังทุกครึ่งชั่วโมง (30 นาที)การตีระฆังเรือในบทที่ 6 ขนบธรรมเนียมประเพณีทหารเรือ - คู่มือนักเรียนจ่า โรงเรียนชุมพลทหารเรือ สืบค้นวันที่ 1 เมษายน พ.ศ. 2557การตีระฆังเรือบอกเวลาจากเว็บไซต์ บ้านจอมยุทธ สืบค้นวันที่ 1 เมษายน พ.ศ. 2557

 ตารางการตีระฆังเรือ 

ตารางการตีระฆังเรือระบบคลาสสิกเป็นดังนี้
 จำนวนตี วิธีการตีMiddlewatchMorningwatchForenoonwatchAfternoonwatchFirstdogwatchLastdogwatchFirstwatch1 ครั้ง.0:304:308:3012:3016:3018:30†20:302 ครั้ง..1:005:009:0013:0017:0019:00†21:003 ครั้ง.. .1:305:309:3013:3017:3019:30†21:304 ครั้ง.. ..2:006:0010:0014:0018:0022:005 ครั้ง.. .. .2:306:3010:3014:3018:3022:306 ครั้ง.. .. ..3:007:0011:0015:0019:0023:007 ครั้ง.. .. .. .3:307:3011:3015:3019:3023:308 ครั้ง.. .. .. ..4:008:0012:0016:0020:000:00

† แบบอังกฤษหลัง Nore mutiny 

นาฬิกา "ระฆังเรือ" บางระบบใช้แบบง่ายกว่า คือ
 จำนวนการตี วิธีการตี ชั่วโมง (a.m. และ p.m.)1 ครั้ง.12:304:308:302 ครั้ง..1:005:009:003 ครั้ง.. .1:305:309:304 ครั้ง.. ..2:006:0010:005 ครั้ง.. .. .2:306:3010:306 ครั้ง.. .. ..3:007:0011:007 ครั้ง.. .. .. .3:307:3011:308 ครั้ง.. .. .. ..4:008:0012:00

ราชนาวีไทยก็ใช้ระบบนี้
# วอลเลย์บอลเยาวชนชิงแชมป์เอเชีย
วอลเลย์บอลเยาวชนชิงแชมป์เอเชีย อาจหมายถึง

วอลเลย์บอลชายชิงแชมป์เอเชีย รุ่นอายุไม่เกิน 20 ปี
วอลเลย์บอลหญิงชิงแชมป์เอเชีย รุ่นอายุไม่เกิน 20 ปี
# ฝาง
ฝาง (, ,) เป็นพืชสมุนไพรที่อยู่ในวงศ์ถั่ว (Fabaceae) มีชื่อทางวิทยาศาสตร์ว่า Caesalpinia sappan Linn ฝางจัดได้ว่าเป็นพืชสมุนไพรชนิดหนึ่ง พบได้ตลอดเขตร้อนในอินเดีย ศรีลังกา พม่า กัมพูชา ลาว เวียดนาม และจีนตอนใต้  สำหรับประเทศไทยจะพบในพื้นที่ป่าเบญจพรรณ ป่าเต็งรัง และป่าเขาหินปูนแห้งแล้ง นอกจากนี้ยังพบบริเวณป่าดงดิบอีกด้วย ส่วนในต่างประเทศพบได้ที่ทวีปอเมริกาใต้ ส่วนที่ใช้ทำสมุนไพรคือ แก่นไม้ของฝาง สรรพคุณทางสมุนไพรของฝางมีมากมาย เช่น บำรุงโลหิต ขับเสมหะ แก้อาการร้อนใน เป็นต้น และเมื่อนำส่วนต่าง ๆ ของฝางไปสกัดแล้วพบว่าให้สารเคมีที่มีประโยชน์ทางการแพทย์หลายชนิดอีกด้วยบทความเรื่องสมุนไพรไม้เป็นยา : ฝาง สมุนไพรเย็น มากคุณค่าจากเว็บไซต์ผู้จัดการออนไลน์ สืบค้นวันที่ 2 มีนาคม พ.ศ. 2557

 ลักษณะทางพฤกษศาสตร์ 
ฝาง เป็นไม้พุ่มแตกกิ่งที่โคน ไม่มีปมราก รากสีดำ เปลือกเป็นสัน สีน้ำตาลแกมเทา ลำต้นมีความสูงประมาณ 5-8 เมตร และมีหนามโค้งโดยรอบ ใบเป็นรูปแบบใบประกอบแบบขนนก 2 ชั้น (เรียงสลับ) โดยมีใบย่อยรูปไข่หรือรูปขอบขนาน ดอกออกตามซอกใบในลักษณะของดอกช่อตอนปลายของกิ่งและที่ปลายกิ่ง กลีบดอกมีสีเหลือง และมีเส้นสีแดงอยู่ภายในปลาย ผลเป็นฝักแบนฝักเป็นจงอยโค้งงอ  ฝักแก่เปลี่ยนเป็นสีน้ำตาลแดงสีน้ำตาลเป็นฝักแบน มีเมล็ดอยู่ภายใน 2–4 เมล็ด ลักษณะทางพฤกษศาสตร์ของฝางจากเว็บไซต์อุทยานธรรมชาติวิทยาสิริรุกขชาติโดยมหาวิทยาลัยมหิดล  สืบค้นวันที่ 2 เมษายน พ.ศ. 2557

 การใช้ประโยชน์       
เนื้อไม้ฝางเป็นแหล่งผลิตสารสีแดงที่สำคัญ ใช้ย้อมผ้าและสิ่งทอ ในอินโดนีเซียและ ประเทศไทย ใช้ปรุงแต่งสีเครื่องดื่มให้เป็นสีชมพู ผลมีแทนนิน เปลือกลำต้นและเนื้อไม้ต้มใช้เป็นยารักษาวัณโรค ท้องเสีย เป็นยาฝาดสมาน เมล็ดเป็นยาระบาย ในฟิลิปปินส์ใช้เป็นเชื้อเพลิง และใช้ทำเครื่องใช้ต่าง ๆ แก่นไม้ฝางให้สารสีแดงจำพวกแซบพานีน และ ผลมีแทนนิน 40% เหมาะกับการใช้ฟอกหนัง การสกัดสีจะนำเนื้อไม้มาบดแล้วต้มนาน ๆ สีจะเข้มขึ้นพีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 3: พืชให้สีย้อมและแทนนิน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 71 – 72 กิ่งและแก่น ใช้ดื่มบำรุงโลหิต แก้ร้อนใน ท้องร่วงรุ่งรัตน์ เอียดแก้ว วุฒิพล หัวเมืองแก้ว อภิชาต ภัทรธรรม. 2555. การใช้ประโยชน์จากของป่าของราษฎรตำบลท่าเสา อำเภอไทรโยค จังหวัดกาญจนบุรี. วารสารวิทยาศาสตร์ มหาวิทยาลัยขอนแก่น. 40 (3): 992 – 1001

 ประโยชน์ทางการแพทย์ 
ในประเทศฮังการีมีการนำสาร Brazilin ไปใช้ในการรักษาโรคหัวใจกบซึ่งถูกสารพิษ ปรากฏว่าได้ผลที่น่าพึงพอใจ และยังพบว่าสารนี้ไม่เป็นอันตรายกับผู้ป่วย แม้จะดื่มเข้าไปในปริมาณมาก แต่ไม่ทิ้งสารตกค้างในร่างกายแต่อย่างใด

แก่นฝางเมื่อนำมาทำเป็นยาสมุนไพรแล้ว จะมีฤทธิ์บำรุงโลหิต ช่วยขับประจำเดือน บรรเทาอาการท้องร่วง ขับเสมหะ แก้ร้อนใน บรรเทาอาการโลหิตออกทางทวารหนักและทางปัสสาวะ นอกจากนี้ยังมีฤทธิ์บรรเทาอาการเลือดออกตามอวัยวะต่าง ๆ ได้ดี เช่น ในลำไส้และกระเพาะอาหาร เลือดกำเดาในจมูก เป็นต้นสรรพคุณของฝางจากเว็บไซต์โครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตน์ราชสุดาฯ สยามบรมราชกุมารี สืบค้นวันที่ 2 เมษายน พ.ศ. 2557